ཨ་རི་དང་རྒྱ་ནག་གི་དཔོན་རིགས་བར་ཚོང་འབྲེལ་གྲོས་མོལ་བྱས་ཡོད་ཀྱང་ཚོང་དམག་ཞི་འཇགས་ཡོང་བར་གྲུབ་འབྲས་གང་ཡང་མ་ཐོན་པའི་ཁར་རྒྱལ་ཁྲལ་ཨ་སྒོར་དུང་ཕྱུར་༡༦༠རེ་སྤར་ཡོད་འདུགརྒྱ་ནག་གི་ནོར་སྲིད་བློན་ཆེན་གཞོན་པ་ཝང་ཧྲུའུ་ཝིན་གྱིས་སྣེ་འཁྲིད་པའི་ཚོགས་ཆུང་ཞིག་ཨ་རིའི་རྒྱལ་ས་ཝ་ཤིང་ཊོན་དུ་ཕྱིན་ཏེ།ཟླ་འདིའི་ཕྱི་ཚེས་༢༢དང་༢༣བཅས་ཉིན་གཉིས་རིང་ཨ་རྒྱ་གཉིས་ཀྱི་ཚོང་དམག་སྐོར་ལ་གྲོས་མོལ་བྱས་ཡོད་ཀྱང་།འབྲེལ་ལམ་ཞི་འཇགས་ཡོང་བར་གྲུབ་འབྲས་གང་ཡང་བྱུང་མེད་ཐོག་རྒྱལ་ཁབ་གཉིས་བར་རྒྱལ་ཁྲལ་ཨ་སྒོར་དུང་ཕྱུར་༡༦༠རེ་སྤར་ཡོད་དང་།ཐེངས་འདིའི་གྲོས་མོལ་ལ་ཨ་རྒྱ་གཉིས་ཀྱི་ཚོང་བ་ཚོས་རེ་བ་བརྒྱབས་ཡོད་ན་ཡང་།མཇལ་མོལ་གྱི་ཉིན་༣སྔོན་སྲིད་འཛིན་ཊོམ་ཕུས་རེ་བ་དེ་ཙམ་རྒྱག་གི་མེད་སྐོར་བརྗོད་ཡོད་པ་རེད།